2. ลักษณะการประกอบธุรกิจ

-   ประวัติความเป็นมาของบริษัทและการเปลี่ยนแปลงและพัฒนาการที่สำคัญ

  บริษัทฯ เริ่มจดทะเบียนก่อตั้งขึ้นเมื่อปี 2520 ภายใต้ชื่อ “ บริษัท อินเตอร์ ฟาร์อีสท์ วิศวกิจ
  จำกัด ” และด้วยทุนจดทะเบียน 0.5 ล้านบาท เป็นหุ้นสามัญ 5,000 หุ้น มูลค่าตราไว้หุ้นละ
  100 บาท และต่อมาปี 2523 บริษัทฯ ได้เปลี่ยนชื่อบริษัท เป็น “ บริษัท อินเตอร์ ฟาร์อีสท์
  วิศวการ จำกัด ” และเพิ่มทุนจดทะเบียนเป็น 1 ล้านบาท หลังจากนั้นบริษัทฯ
  ได้มีการขยายและเติบโตขึ้นเป็นลำดับ ดังนี้

ปี 2525 เพิ่มทุนจดทะเบียนเป็น 3.5 ล้านบาท

ปี 2526 บริษัทฯ ได้รับการแต่งตั้งเป็นตัวแทนจำหน่ายเครื่องถ่ายเอกสาร ยี่ห้อโคนิก้า ยูบิกซ์
ของบริษัท

  มิตซูบิชิ คอร์ปอร์เรชั่น จำกัด ซึ่งเป็นตัวแทนจำหน่ายให้กับบริษัท โคนิก้า คอร์ปอเรชั่น จำกัด

  ประเทศญี่ปุ่น เพิ่มทุนจดทะเบียนเป็น 5 ล้านบาท

ปี 2530 เพิ่มทุนจดทะเบียนเป็น 30 ล้านบาท

ปี 2531 ได้รับอนุญาตให้นำหลักทรัพย์ของบริษัทฯ เข้าเป็นหลักทรัพย์รับอนุญาตในตลาดหลักทรัพย์แห่ง

ประเทศไทย และปีเดียวกันได้ย้ายสำนักงานใหญ่มา ณ เลขที่ 29 (ปัจจุบันเปลี่ยนเป็นเลขที่ 33)

ซอยรามคำแหง 22 (จิตตรานุเคราะห์) ถนนรามคำแหง แขวงหัวหมาก เขตบางกะปิ กรุงเทพฯ

10240 จวบจนปัจจุบัน

ปี 2533 เพิ่มทุนจดทะเบียนเป็น 120 ล้านบาทตามลำดับ

ปี 2537 ได้เข้าจดทะเบียนแปรสภาพจากบริษัทจำกัดเป็นบริษัทมหาชน
และเปิดการซื้อขายหลักทรัพย์ใน

ตลาดหลักทรัพย์ ในขณะเดียวกันบริษัทฯ ยังได้รับการแต่งตั้งจากบริษัท เอ็น อี ซี (ประเทศไทย)

แต่งตั้งเป็นตัวแทนจำหน่ายระบบตู้สาขาโทรศัพท์ ยี่ห้อ NEC

ปี 2549 บริษัทได้เปลี่ยนกลุ่มและหมวดธุรกิจ เป็น กลุ่มสินค้าอุปโภคบริโภค (Consumer
Products) หมวด

ของใช้ครัวเรือนและสำนักงาน (Home & Office Products) ในปีเดียวกัน บริษัทฯ ได้เข้าร่วม

โครงการประเมินคุณภาพการจัดประชุมผู้ถือหุ้นประจำปี (Annual General Meeting)
และบริษัทฯ

ได้เข้าร่วมโครงการดังกล่าว ที่ผ่านมาบริษัทฯ มีความมุ่งมั่นที่จะพยายามปรับปรุงมาเรื่อยๆ จนถึง

ในปี 2551 บริษัทฯ ได้รับผลในระดับคะแนน “ดีเยี่ยม”

ปี 2551 วันที่ 9 เมษายน 2551 บริษัทฯ มีทุนจดทะเบียน 407,792,810 บาท เป็นหุ้นสามัญ
407,792,810 หุ้น

มูลค่าหุ้นที่ตราไว้หุ้นละ 1 บาท

  และช่วงปลายปี 2551 บริษัทได้รับเครื่องหมาย ISO 9001:2000 (Quality Management
  System) ต่อมาปี 2552 ได้ทำการอัพเกรด ISO 9001:2000 เป็น ISO 9001:2008
  (Quality Management System)

เมื่อวันที่ 23 กันยายน 2551 คณะกรรมการบริษัทฯ มีมติอนุมัติให้ดำเนินโครงการซื้อหุ้นคืนเพื่อ

การบริหารทางการเงิน ซึ่งบริษัทฯ ได้ซื้อหุ้นคืน รวมจำนวน 12,850,000 หุ้น

ปี 2552 บริษัทได้รับเครื่องหมาย ISO 14001:2004 (Environment Management System)
และในปีเดียวกัน

  บริษัทฯ ได้เข้าร่วมโครงการประเมินคุณภาพจัดประชุมผู้ถือหุ้นประจำปี (Annual General
  Meeting) ซึ่งนับว่าเป็นปีที่ 4 ของโครงการดังกล่าว สำหรับปี 2552
  สมาคมส่งเสริมผู้ลงทุนไทย เป็นผู้ทำการประเมิน โดยแจ้งผลการประเมินต่อบริษัทฯ ว่า
  ได้รับคะแนนอยู่ในระดับ “ดีเยี่ยม” และตามที่ตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์และสมาคมส่งเสริมสถาบันกรรมการบริษัทไทย
  ได้ร่วมกันประเมินบริษัทจดทะเบียนในเรื่องการกำกับดูแลกิจการ ประจำปี 2552 นั้น บริษัทฯ
  ได้รับผลการประเมินในเรื่องดังกล่าวอยู่ในระดับ ดีมาก (Very Good) เช่นเดียวกันกับปีก่อน

ปี 2553 เมื่อวันที่ 25 สิงหาคม 2553 คณะกรมการบริษัทฯ ได้มีมติอนุมัติให้ทุนจัดตั้งบริษัทย่อย คือ
บริษัท

ไอเฟค กรีน เพาเวอร์ พลัส จำกัด เป็นธุรกิจที่ดำเนินการเกี่ยวกับการพัฒนาโครงการที่เกี่ยวกับ

พลังงงานทดแทน

  ในปีนี้ สมาคมส่งเสริมผู้ลงทุนไทย
  ซึ่งเป็นผู้ดำเนินโครงการในเรื่องผลการประเมินคุณภาพการจัดประชุมสามัญผู้ถือหุ้น ประจำปี
  2553 และบริษัทฯ ได้รับคะแนน 100 คะแนน ถือว่าอยู่ในระดับดีเยี่ยม+สมควรเป็นตัวอย่าง

  สำหรับในเรื่องการกำกับดูแลกิจการ ประจำปี 2553 สมาคมส่งเสริมสถาบันกรรมการบริษัทไทย
  ร่วมกับตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ ได้ประเมินให้บริษัทฯ
  ได้รับผลคะแนนอยู่ในระดับ ดีเลิศ (Excellent)

  นอกจากนั้นผลิตภัณฑ์ของบริษัท คือ เครื่องถ่ายเอกสาร ยี่ห้อ โคนิก้า มินอลต้า
  ได้รับเครื่องหมายฉลากเขียว (Green label หรือ Eco-label)
  จากสำนักงานเลขานุการโครงการฉลากเขียว สถาบันสิ่งแวดล้อมไทย
  ให้เป็นผลิตภัณฑ์คุณภาพที่มีผลกระทบต่อสิ่งแวดล้อมน้อยกว่าเมื่อเทียบกับผลิตภัณฑ์ที่ทำหน้าที่เดียวกัน

-   ภาพรวมการประกอบธุรกิจของกลุ่มบริษัท

  บริษัทดำเนินธุรกิจเป็นผู้จัดจำหน่าย (Distributor) การให้เช่า
  รวมถึงการให้บริการเครื่องใช้สำนักงาน คือ เครื่องถ่ายเอกสาร ยี่ห้อ โคนิก้า มินอลต้า
  นอกจากนั้นยังเป็นตัวแทนจำหน่าย (Dealer) จำหน่ายเครื่องพิมพ์สำเนาอัตโนมัติ ยี่ห้อ
  Risograph และตู้ชุมสายโทรศัพท์ (PABX) ยี่ห้อ NEC ทั้งนี้
  โครงสร้างรายได้หลักมาจากการขายเครื่องถ่ายเอกสาร วัสดุสิ้นเปลือง
  อะไหล่และการให้เช่าเครื่องถ่ายเอกสาร

-   โครงสร้างรายได้

  ---------------- ---------------- -------- ------ ------- ------ -------- -------
                                                                   (หน่วย :  
                                                                   พันบาท)   

  ผลิตภัณฑ์/กลุ่มธุรกิจ   ดำเนินการโดย      ปี 2553   %      ปี 2552  %      ปี 2551   %

  สินค้าและบริการ     บมจ.อินเตอร์       58.69    100%   56.32   100%    56.56    100%

                   ฟาร์อีสท์ วิศวการ                                            

  พัฒนาโครงการ      บจก.ไอเฟค กรีน    -        -      -       -      -        -

  เกี่ยวกับพลังงาน     เพาเวอร์ พลัส                                              

  ทดแทน                                                                     

                   รวม              58.69    100%   56.32   100%    56.56    100%
  ---------------- ---------------- -------- ------ ------- ------ -------- -------

หมายเหตุ ตามมติที่ประชุมคณะกรรมการบริษัท เมื่อวันที่ 25 สิงหาคม 2553
ที่ประชุมได้มีมติอนุมัติให้ลงทุนจัดตั้งบริษัท ไอเฟค กรีน เพาเวอร์ พลัส จำกัด โดยมีทุนจดทะเบียน
50 ล้านบาท แบ่งออกเป็นหุ้นสามัญ จำนวน 5 ล้านหุ้น มูลค่าหุ้นละ 10.- บาท ณ วันที่ 31
ธันวาคม 2553 บริษัทฯ มีเงินลงทุนในบริษัทย่อยดังกล่าว จำนวน 24,999,975 บาท
แบ่งเป็นหุ้นสามัญ จำนวน 4,999,995หุ้น มูลค่าที่ออกและเรียกชำระแล้ว หุ้นละ 5.- บาท
บริษัทย่อยดังกล่าวได้ถูกจัดตั้ง ในวันที่ 21 กันยายน 2553

-   เป้าหมายการดำเนินธุรกิจ

1.  ในปี 2553 บริษัทตั้งเป้าการเติบโตด้านการขายไว้ 12%-15% และกำหนดกำไรสุทธิ 14%

2.  บริษัทได้มีนโยบายการลดและควบคุมค่าใช้จ่ายภายในองค์กร
    และใช้ทรัพย์สินและบริหารทรัพย์สินที่มีอยู่อย่างมีประสิทธิ เพื่อให้เกิดประโยชน์สูงสุดต่อองค์กร
    เช่น
    ลดค่าใช้จ่ายด้านสาธารณูปโภคและควบคุมการใช้วัสดุอุปกรณ์เครื่องใช้สำนักงานอย่างมีระบบ

3.  ด้วยความรู้ ความสามารถ ความชำนาญ
    และประสบการณ์ที่บริษัทสร้างสมในธุรกิจนี้เป็นระยะเวลายาวนาน
    บริษัทเชื่อมั่นว่าจะรักษาฐานลูกค้าขององค์กรที่มีอยู่ให้ดีที่สุด
    โดยบริษัทมีนโยบายเน้นการตอบสนองความต้องการและพึงพอใจของลูกค้าในการใช้ผลิตภัณฑ์และบริการอย่างมีประสิทธิภาพ

4.  กำกับดูแลค่าใช้จ่ายด้านการตลาดอย่างมีประสิทธิภาพ
    และมุ่งเน้นการโฆษณาโดยตรงกับกลุ่มลูกค้าที่เป็นเป้าหมายของบริษัทให้ได้มากที่สุด
    เพื่อสร้างและรักษาภาพลักษณ์ที่ดีกับตัวผลิตภัณฑ์ และองค์กรเป็น

  หลัก ในปีที่ผ่านมาบริษัทได้จัดกิจกรรมหลากหลายรูปแบบ อาทิเช่น การออกงานแสดงสินค้า
  การจัดงานโรดโชว์ (Road Show) ในที่ต่างๆ จัดงานสัมมนาวิชาการ เป็นต้น

5.  สำหรับปี 2553 บริษัทมุ่งเน้นในการพัฒนาบุคลากรขององค์กรเป็นหลัก เพื่อเพิ่มผลิตภาพ
    (Productivity) ของบุคลากรให้สูงขึ้นเพื่อทดแทนการเพิ่มจำนวนบุคลากร
    โดยการพัฒนาความรู้ความชำนาญของบุคลากร ปรับปรุง
    พัฒนากระบวนการทำงานให้มีประสิทธิภาพนำเอาเทคโนโลยีระบบสารสนเทศที่เหมาะสมมาใช้ในองค์กร